Kuidas sa saad loota, et Jumal kasutaks su sõnu,
et muuta teiste inimeste elu,
kui sa poole ajast tõmbad inimesi oma sõnadega maha,
laimad ja räägid neid taga ja oled nende suhtes negatiivne.
IGAPÄEVAELU RÕÕMUD
Sõnad on kui väekonteinerid.
Nii nagu see klaas saab sisaldada palju erinevaid vedelikke, mida juua,
nõnda võivad ka meie sõnad kätkeda endas mitmeid erinevaid asju.
Kätkeda endas nii loovat väge.
Jumal ütles: "Saagu valgus!"
ja valgus sai.
Kõik, mida me näeme, on loodud Jumala sõna läbi.
Nii et sõnad kätkevad endas loovat väge.
Piiblis pole öeldud, et Jumal mõtles: "Saagu valgus!"
ja valgus sai.
Jumal ütles: "Saagu valgus!" ja valgus sai.
Nii et me näeme juba Piibli algusest midagi,
mida võiks nimetada mudeliks, mille abil saada asjad tehtud.
Nii võivad su sõnad olla täidetud loova väega,
mida kuulutad nii iseenda elu üle,
kui sulle armsate inimeste, oma linna ja maailma üle.
Sa saad oma sõnadega rääkida hingevaenlase vastu
ja lõpetada ta tegevuse oma elus, kuulutades välja Jumala Sõna.
Kui saatan kõneles Jeesusega...
Luuka 4. peatükis on öeldud,
et saatan rääkis Jeesusega ja Jeesus vastas saatanale,
tsiteerides oma vastuses Jumala Sõna.
Ma ei tea, kui paljud teist vastavad saatanale,
aga kui keegi pole teile seda varem õpetanud,
siis te peaks talle vastu rääkima.
Kui tema ütleb teile midagi, öelge talle vastu.
Nii nagu te lapsed räägivad teile vastu,
nõnda rääkige ka saatanale vastu.
Ma ei taha, et unustaksite, millest täna räägin.
Teil on võime rääkida välja loovaid, väelisi sõnu
nii iseenda kui teile kallite inimeste elude elu üle.
Samas aga ka võime rääkida välja hävitavaid sõnu -
asju, mis teevad kahju nii teile endile kui te tulevikule.
Olge väga valvel sõnade osas, mida ütlete oma tuleviku kohta.
Prohveteerige oma tulevikku
ja kuulutage välja asju, mida tahaksite näha sündimas
ja mida Jumal ütleb, et võib sündida.
Selle asemel, et tunda hirmu,
et saate kogema veelgi rohkem halba, kui seda siiani olete kogenud.
Õpetussõnad 10:19:
"Kus on palju sõnu, seal ei puudu üleastumine,
aga kes talitseb oma huuli, on mõistlik."
Oleme varasemalt rääkinud enesedistsipliinist- ja kontrollist.
See salm ütleb, et kui sa talitsed
või distsiplineerid või kontrollid oma sõnu,
siis sa oled mõistlik inimene.
See tähendab, et sa haldad hästi seda väge,
mille Jumal on sulle sõnade kaudu andnud.
Võiksin käsitleda seda teemat mitme erinurga alt,
aga mul on täna konkreetne viis, kuidas seda teen.
See puudutab seda,
kuidas sinu sõnad mõjutavad Jumala võidmist su elus.
Kui minust sai tõsine Piibli uurija...
Olin ammu enne seda juba koguduses käinud.
Käisin regulaarselt koguduses mingi 7-9 aastat,
enne, kui ma...
Ma küll armastasin Jumalat ja olin päästetud Tema armu läbi,
mistõttu teadsin ka, et pääseksin taevasse,
aga ma ei võtnud oma suhet Jumalaga
just kõige tõsisemalt.
Tean, et paljud tahavad Jumalat oma ellu
vaid seepärast, et mitte põrgusse sattuda,
aga nad ei ela Jumalale.
See pole nende elu peamine tuum.
Paulus aga ütles,
et talle on elamine Kristus ja suremine kasu.
Ma elan ja liigun Jumalas ja kogu mu olemus on Temas.
Matteuse evangeeliumis on öeldud,
et otsige esiti Jumalariiki ja Tema õigust
ja kõike muud antakse meile pealekauba.
Nii pole Jumal vaid mingi kõrvaline nähtus
või su kindlustuspoliis.
Ta peaks olema kõige peamisem asi me elus.
Mul oli Jumal, aga Jumalal polnud mind.
Kui paljud mõistavad, mida ma selle all mõtlen?
Mul oli Jumal ja ma tahtsin pääseda taevasse;
tahtsin palvetada ja saada probleemide korral abi,
aga ma polnud alistanud oma elu Jumalale.
Seetõttu ka, kui hakkasin tõsiselt uurima Jumala Sõna,
siis tol ajal, 70'ndatel,
toimus üle maailma võimas Püha Vaimu väljavalamine.
See ei toimunud vaid ühes kohas või ühe konfessiooni keskel,
aga see toimus üle maailma.
See on miski, mida Jumal on eriaegadel läbi ajaloo teinud
ja neid nimetatakse ärkamisteks.
Need on ajad, kus Jumal ilmub välja ja näitab, mida Ta suudab.
Teatud aja joosul.
See aga äratab koguduse üles.
Me ela pidevalt sellistes hetkedes,
aga olen tänulik, et sain osa sellest,
sest see puudutas mu elu ikka väga sügavalt.
Ühtlasi oli see ka aeg,
kus tundus, et Püha Vaim andis inimestele erilist armu
armastada täiega Jumala Sõna.
Tol ajal polnud mingit probleemi pidada 3,5-tunniseid jumalateenistusi.
Täna rahvas tuleb ja läheb
ja ühe hommiku jooksul peetakse ära 3-4 teenistust.
10 minutit ühele asjale ja 5 minutit teisele asjale.
Ma saan aru, et elus on erinevaid aegu,
aga tänapäeval poleks just palju neid,
kes peaks vastu 3,5-tunnisel jumalateenistusel.
Nii et see oli eriline aeg
ja ma usun, et selleks oli ka eriline võidmine.
Nii oli see kukepea pidada nädala jagu teenistusi,
kus käisid 3 x päevas kirikus ja seda 7 päeva jutti.
Vahel kestis see ärkamine lausa terve kuu
ja me ei väsinud ära.
Meile meeldis kuulata Jumala Sõna söögi alla ja söögi peale.
Üks õpetustest, mida tol ajal väga palju kuulsime
ja millest täna enam väga palju ei kuule,
kuigi mu meelest peaksime,
on võidmine.
Võidmine.
Kui ma ütlen "võidmine",
siis osadel inimestel pole ehk aimugi, millest ma räägin.
Mis see võidmine siis on?
Võidmine tähendab Jumala ligiolu ja väge
sinu elus ja elu üle
ja sageli me oleme võitud teatud konkreetsete asjade jaoks.
Usklikena on me üle üleüldine võidmine,
aga Jumal saab võida meid ka eriliste asjade tarbeks.
Ma olen võitud olema piibliõpetaja.
See tähendab, et Jumal on kutsunud ja varustanud mind
tegema seda.
Võidmine on ülimalt oluline.
Teame, et kõik, mis meil on,
on tänu sellele, et Jeesus maksis hinna selle eest.
Samas aga pole see ka tasuta.
Usun, et saame teha teatud asju, mis piiravad võidmist
ja samas ka asju, mis kasvatavad võidmist.
Kuulsin ühest jumalasulasest,
et kui ta tahtis suuremat võidmist oma elu üle
enne kõnelema asumist,
siis ta võttis lisaaega Jumala Sõna lugemiseks
ja ta üle olev võidmine kasvas.
Ehk pead paluma lisapalve ja võidmine su elu üle kasvab.
Kui sa aga ei tea, mis võidmine on ja kui oluline see on,
siis võid teha ka asju, mis piiravad võidmist su elus,
ilma, et ise sellest arugi saaksid.
Üks asi, mis sulle kindlasti selgeks saab
ja võin seda Piibli põhjal kinnitada,
on see, et valede sõnade väljarääkimine
piirab su elu üle olevat võidmist.
Teine asi, mis seda samuti piirab, on inimeste halvasti kohtlemine.
Jumal on väga valvas selles osas, kuidas me Ta lapsi kohtleme.
Talle ei meeldi, kui kohtleme inimesi halvasti
või kui neist halba räägime.
Kui neid taga räägime või nende kohta kuulujutte levitame.
Usun, et see on üks ohtlikumaid asju, mida teha võime.
Nii peame olema targemad
ja omama rohkem aukartust selle osas,
kuidas me inimesi kohtleme ja kuidas nendega ning neist räägime.
Kas keegigi siin on minuga nõus?
Mul kulus selleni jõudmiseks palju aega,
aga mul on aukartus inimeste vääriti kohtlemise ees.
Kui ma aga libastungi ja käitun kellegagi halvasti,
siis Püha Vaimul kulub vaid 5 sekundit,
et anda mulle vaimulikus mõttes laksu,
mispeale lähen kiiresti tagasi ja palun andeks.
Nii näiteks ei lähe ma kunagi kantslisse
ega ürita kõneleda, kui olen kellegi peale pahane.
Ma lihtsalt ei tee seda,
sest usun, et see mõjutaks ja piiraks mu elu üle olevat võidmist.
Samas on Jumala võidmine kõige olulisem asi, mis mul on.
Tuhanded inimesed ei tule selleks mõnel nädalavahetusel kokku,
et kuulda kedagi rääkimas,
kes ei ütle midagi, mis avaldaks mõju nende elule.
Te ehk ei tea hästi, mis asi võidmine on,
aga see tähendab seda, et ma kõnelen siit lavalt
või õigemini - Jumal kasutab mind, et rääkida teile.
Seetõttu avaldavad ka sõnad, mida kasutan, mõju te üle
ja seda selliselt, millest te vahel isegi aru ei saa.
Kaks inimest võivad jagada ühte ja sama sõnumit -
lausa sõna sõnalt.
Kui aga üks neist pole võitud
või ta püüab kõneleda,
aga ta elus on igasugu rämpsu ja jama,
mistõttu tal pole ka võidmist,
siis see toob sulle peaaegu une peale.
Nii pole sul ka vähimatki huvi kuulata sellist inimest,
sest sa ei saa sealt midagi ja sa ei mäleta ta jutust midagi.
Kui aga kõneleja elab väga lähedast elu Jumalaga...
Mitte, et ta peaks olema täiuslik, sest keegi pole täiuslik,
aga ta parandab meelt, kui ta eksib
ja on valvel selles osas, kuidas ta oma elu elab,
püüdes olla Jumalale meelepärane.
Kui paljud teavad, et seal on suur erinevus
olla lihtsalt kristlane ja võtta kristlaseks olemist tõsiselt?
Viimane võib omada väga tugevat võidmist
ja tema poolt öeldu tungib kaugemale su mõistusest -
see tungib su südamesse
ja sa ei saa mitte infot, aga ilmutuse.
Seal on suur vahe, kas keegi jagab sulle lihtsalt infot
või midagi, mille kohta saad öelda: "Ma saan sellele pihta!"
Ma saan sellele pihta!
Kuidas on võimalik,
et keegi paneb keset ööd teleka käima,
kui ta tahaks selle hoopis välja lülida
ja ta sattub korraga ühe jutlustaja peale,
kes ütleb midagi,
mis muudab ta elu.
Kuidas saab vaid ühe lausega muuta kellegi elu?
Jumal võib teha, mida iganes Ta soovib.
Nii otsib Ta ka inimesi, keda kasutada,
kes elaksid oma elu selliselt,
et nad kannaks oma elus väga tugevat võidmist.
On huvitav kuulda teatud inimesi rääkimas võidmisest,
kui nad isegi ei mõista, mis see võidmine on.
Olen kuulnud inimesi ütemas:
"Ma tulin te teenistusele ja ma ei tea, mis see oli,
aga seal ruumis oli midagi,
mille sarnast ma polnud kunagi varem kogenud."
See on tore, kui ruumis on üks võitud inimene,
aga kui see ruum on täis tervet kampa võitud inimesi, siis...
Tõsiasi on see,
et usklikena oleme me kõik võitud Jumala poolt.
Su üle on üks võidmine.
Seetõttu õhutabki Piibel meid
panema käsi haigete peale, et nad saaks terveks.
Kuidas saab käte pealepanemine
ja kellegi eest palumine midagi muuta?
Aga seetõttu, et võidmine on kogetav, tuntav ja ülekantav.
Nii peaksime tegema palju rohkem seda, mida Piibel ütleb.
Hallo?
"Millest sa küll räägid?"
Esiteks on Jeesus ise võitu.
Isa oli see, kes Teda võidis.
On Isa Jumal, on Jeesus, kes on Jumal
ja on Püha Vaim, kes on Jumal.
Inimlikult on seda raske mõista, aga see on üks Jumal kolmes isikus.
Ma ei saa sellest mõistusega aru, aga samas ma mõistan seda.
Nii võime me suhelda
kõigi kolme isikuga Jumala kolmainsuses,
kellest igaüks neist teeb midagi konkreetset me heaks.
Kui Jeesus võeti üles taevasse, ei jätnud Ta meid üksi,
vaid Ta tõotas olla koos meiega alati.
Ta saatis selleks Püha Vaimu - Jumala võidmise ja ligiolu.
Jumala Vaim tähendab Jumala ligiolu.
Jeesus saatis meile Püha Vaimu
esindama Teda ja tegutsema Tema nimel.
Jeesus ütles, et Tema ise oli meiega,
aga Püha Vaim saab olema meie sees.
Seda on oluline mõista.
"Püha Vaim saab olema teie sees."
Jeesus käskis oma järgijatel oodata ülemises toas,
kuniks ülalt antud tõotus tuleb nende juurde.
See "ülalt antud tõotus" täitus,
kui Püha Vaim langes nelipühapäeval.
Apostlite tegude 2. peatükk räägib sellest.
Ma ei tea, miks religioon püüab varjata
kõiki neid imelisi asju, mis juhtusid Apostlite tegude 2. peatükis,
aga kui nad ootasid seal ülemises toas,
siis äkitselt...
Ma ei tea, kuidas on teiega,
aga ma vajaks neid "äkitselt"-hetki oma elus.
"Ja äkitselt tuli taevast kohin, otsekui tugev tuul oleks puhunud...
Ja nad nägid otsekui hargnevaid tulekeeli,
mis laskusid iga üksiku peale nende seas.
Ja nad kõik hakkasid rääkima teisi keeli,
nõnda nagu Vaim neile andis rääkida."
Ma ei hakka täna õpetama keeltes rääkimisest,
ehmatades ära paljusid teist, kes peate seda saatanast lähtuvaks,
mida see tegelikult pole.
See, et sa pole teatud asju kogenud, ei tähenda, et need poleks päris.
Ühtlasi oleks väga rumal meist
järgida rohkem mõne kiriku õpetust, kui seda, mida Piibel ütleb.
Aamen?
Asja iva on selles,
et Jumal puudutas esimese asjana nende suud ehk keelt.
Kas keegi üldse kuuleb mind?
Ütlesin, et Jumal puudutas esimese asjana
nende suud ehk keelt.
Ta süütas selle põlema.
Nad käitusid ilmselgelt veidi kummaliselt,
sest kell oli 10 hommikul ja kõik arvasid, et nad on purjus.
Mis ütleb mulle,
et tõeliselt Püha Vaimuga täidetud tuline kristlane
võib käituda aegajalt imelikult.
Ma ei arva, et peaksime sellega näitama maailmale,
kui imelikud suudame olla,
vaid peaksime kasutama ka kainet mõistust
ja vaatama, millises seltskonnas me parasjagu viibime.
Aga Jeesus ei surnud selleks, et me oleks jätkuvalt õnnetud usklikud
Ta suri selleks, et meil võiks olla võimas, elu ja Jumala Vaimu täis,
tuline, võidukas ja kõikeületav elu.
Kui tunned Jumalat selliselt nagu Ta soovib, et Teda tunneksid,
ei saa sa kuidagi tunda kristluse suhtes igavust.
Kui Jeesus saatis meile Püha Vaimu, saatis Ta Temaga ka ühed annid.
Võimsad annid.
Piiblis on mainitud üheksat vaimuvilja ja üheksat vaimuandi.
Mina usun, et nad on võrdselt olulised.
Ma ei tõstaks vaimuande kõrgemale vaimuviljadest,
sest tean vaimuandidega inimesi, kes ei kanna mingit vaimuvilja
ja on lamedad kui maisihelbed.
See pole see, mida me sooviksime.
Jumal annab meile tunnetusesõna, tarkusesõna,
vaimude eristamise anni, mis on nii, nii oluline!
Piibel ütleb, et peaksime paluma, otsima ja ajama taga neid vaimuande.
Nii et kui sa ei võta mu tänasest jutust midagi muud kaasa
siis hakka vähemalt koju minnes paluma,
et Jumal täidaks sind Püha Vaimu väega.
Palu iga päev, et Jumal täidaks sind Püha Vaimuga,
sest me peame pidevalt olema täidetud Püha Vaimuga.
Ma ei taha vaid ühte puudutust Jumalalt,
mis peaks kandma mind läbi ülejäänud elu.
Ma vajan iga päev Tema puudutust,
mistõttu ajan end ka igal hommikul voodist üles
ja veedan aega koos Jumalaga.
Kui igatseksime meeleheitlikult Jumala järele,
ei oleks me pidevalt nii meeleheitel oma olukordade pärast.
Nii et me võiks vähemalt 15 min varem
ajada end voodist püsti ja öelda Jumalale:
"Ma ei saa tänasega hakkama, kui ei koge Su puudutust.
Vajan, et puudutaksid mind täna."
Tahad kogeda võidmist oma elu üle?
Võidmine on miski, mille osas inimesed lihtsalt teavad...
Nad lihtsalt teavad, et sinus on midagi.
"Ma ei tea, mis see on, aga sinus on see miski."
Inimestele meeldib olla koos sinuga
ja sa koged soosingut oma elu üle.
Sa saad teadma asju,
mille osas sa ei tea, kuidas sa neid tead.
Sa oskad vastata õigel moel ja õigel ajal.
Kui kelleski on kuri vaim
ja ta üritab olla sinuga sõber, tehes seda valedel motiividel,
siis tunnetuseand hakkab tööle ja sa ütled: "Ma ei tea, mis see on,
aga pean selle inimese osas valvel olema."
Lisaks veel muud annid - usuand, imede tegemise and.
Usuand on miski, mis ületab kõik muu.
Meil kõigil on usku,
sest igale inimesele on antud oma usumõõt,
aga usuand on miski, mis ulatub sellest kaugemale.
Tegu on usuga, millest sa isegi aru ei saa,
miks sul see on.
Usun, et Jumal on andnud mulle ja Davele usuanni
astuda välja ja teha seda, mida oleme teinud,
kui alustasime selle teenistusega.
Mul ei ole täna aega, et jagada seda lugu,
aga kõik see, mida ma teen, pole inimlikult kuidagi mõistetav,
kui te teate, milline on mu taust, haridustase
ja olukord, milles elasin, kui Jumal kutsus mind seda tegema.
Teate mis?
Kui Jumal saab kõnetada prohvetit läbi eesli,
saab Ta kasutada ka sind ja mind.
Aamen?
Kuidas sa aga saad loota, et Jumal kasutaks su sõnu,
et muuta teiste inimeste elu,
kui sa poole ajast tõmbad inimesi oma sõnadega maha,
laimad ja räägid neid taga ning oled nende suhtes negatiivne.
Meie sõnad on vägagi seotud võidmisega me elus.
Muidugi on olemas ka prohvetliku kuulutamise and,
keeltes rääkimise ja selle tõlgitsemise and.
Niipea, kui mainid sõna "keeled" tõmbuvad kõik krampi.
Ma plaanin teha järgmine aasta
paar õpetusseeriat Püha Vaimu andide kohta.
Pean lihtsalt valima õige koha selleks, sest meil on inimesi, kes...
Vabandust, las see jääda!
Me teenistuse koosolekutel
käib inimesi erinevatest konfessioonidest,
mistõttu vajan tarkust,
et mitte enne te abistamist teid ära ehmatada.
Kuid ma ise räägin keeltes ja olen seda teinud üle 40 aasta.
Ehk oligi aeg, et maailm saaks sellest teada,
nii et nüüd te siis teate.
Ütled: "Ma ei saa sellest aru." Mina ka mitte.
Aga Piibel ütleb,
et kui räägime keeltes, ehitame iseennast usus üles.
Aamen?
Tegu on üleloomuliku anniga
ja üleloomulikke asju pole võimalik seletada.
On neid, kes väidavad,
et need annid kadusid koos algkogudusega.
Kui aga algkogudus vajas neid,
kui palju enam vajame siis meie neid tänapäeva maailmas!
Pealegi pole Piiblis ühtegi kohta, mis kinnitaks,
et need annid kadusid koos algkogudusega.
Jah, 1. Korintlastele 13 on öeldud,
et kui täiuslik tuleb...
Mike juhendab mind siit esireast.
"Aga kui tuleb täielik...", siis me ei vaja enam neid ande.
Ainus täiuslik, keda ma tean, on Jeesus,
aga Ta pole veel tagasi tulnud.
Nii vajame kõike abi, mida meil on vähegi võimalik saada
ja seetõttu vajan ma ka üleloomulikku Püha Vaimu väge,
et olla üle maailma rikutusest
ja hoida alal oma rõõmu.
Aamen?
Kui tahame kogeda oma elus rohkem Püha Vaimu väge,
peame mõistma oma sõnade olulisust.
Valede või negatiivsete sõnade rääkimine
võib piirata Jumala täie väe liikumist me elus.
Õppides aga rääkima välja asju,
mida Jumal ütleb nii meie kui teiste kohta,
kasvatab Tema väge me elus.
Me saame valida oma sõnu ja peamegi seda valvsalt tegema.
Tõlge: Anne-Ly Raukas